钦定古今图书集成/明伦汇编/官常典/第667卷 > 王贞
## 钦定古今图书集成/明伦汇编/官常典/第667卷 > 王贞

按《隋书文学传》：“贞字孝逸，梁郡陈留人也。少聪敏好
学，善《毛诗》《礼记》《左传》《周易》，诸子百家，无不毕览。善属
文词，不治产业，每以讽读为娱。炀帝即位，齐王暕镇
江都，闻其名，以书召之曰：‘夫山藏美玉，光照廊庑之
间；地蕴神剑，气浮星汉之表。是知毛遂颖脱，义感平
原；孙慧文词，来迁东海。顾循寡薄，有怀髦彦。籍甚清’”
风，为日久矣。未获披觌，良深伫迟。比高天流火，早应
凉飙，陵云仙掌，方承清露，想摄卫攸宜，与时休适。前
园后圃，从容丘壑之情；左琴右书，萧散烟霞之外。茂
陵谢病，非无封禅之文；彭泽遗荣，先有归来之作。优
游儒雅，何乐如之？余属当藩屏，宣条扬越，坐棠听讼，
事绝咏歌，攀桂摛词，眷言高遁。至于“扬旌北渚，飞盖
西园，托乘乏应刘，置醴阙《申穆》。背淮之宾，徒闻其语；
趋燕之客，罕值其人。卿道冠鹰扬，声高凤举，儒墨泉
海，词章苑囿，栖迟衡泌，怀宝迷邦，徇兹独善，良以于
邑。今遣行人，具宣往意，侧望启予，甚于饥渴。想便轻
举，副此虚心，无信投石之谈，空慕凿坯之逸。书不尽
言，更惭词费。”及贞至，王以客礼待之，朝夕遣问安不？
又索文集，贞启谢曰：“属贺德仁宣教，须少来所有拙
文。昔公旦之才艺，能事鬼神；夫子之文章，性与天道。
雅志传于游、夏，馀波鼓于屈、宋。雕龙之迹，具在《风》骚；
而前贤后圣，代相师祖。赏逐时移，出门分路。变清音
于正始，礼高致于元康。咸言坐握蛇珠，谁许独为麟
角。孝”逸生于战争之季，长于风尘之世，学无半古，才
不逮人，往属休明，寸阴已昃，虽居可封之屋，每怀贫
贱之耻。适鄢郢而迷涂，入邯郸而失步，归来反复，心
灰遂寒。岂谓横议过实，虚尘睿览，枉高车以载鼷，费
明珠以弹雀。遂得裹粮三月，重高门之馀地；背淮千
里，望章台之后尘。与悬黎而并肆，将骏骥“而同皂。终
朝击缶，匪黄钟之所谐；日暮却行，何前人之能及？顾
想平生，触涂多感。但以积年沈涸，遗亡日久，拙思所
存，才成三十三卷。仰而不至，方见学仙之远；窥而不
睹，始知游圣之难。咫尺天人，周章不暇，怖甚真龙之
降，惭过白豕之归。”伏纸陈情，形神悚越。齐王览所上
集善之，赐良马四匹。贞复上《江都赋》王赐钱十万贯
马二匹未几以疾甚还乡里终于家。